धन्य-धन्य ओ मिथिला महान !
 धन्य-धन्य ओ मिथिला महान, हम सब छी जकर संतान ।
 विश्व करैछ जकर गुणगान, धन्य-धन्य ओ मिथिला महान । ।
 रामक सासुर छैन जाहि ठाम, कपिल, कणाद, गौतमक स्थान ।
 सुर, नर, मुनि करैछ जकर यशगान, धन्य-धन्य ओ मिथिला महान । ।
 सनातन धर्मक जखन भ गेल लोप, नास्तिक सभक सभतरि पसरि गेल कोप ।
 तखनहु मिथिला में छल धर्मक इजोत, सामवेदक मंत्रोच्चार सॅ ओतप्रोत । ।
 आदि शंकराचार्यक अछि इ प्रसंग, शास्त्रार्थ केला मंडन ओ भारतीक संग ।
 वैदिक धर्मक पुनः भेल विस्तार, विश्व देखलक मिथिलाक संस्कार । ।
 मैथिल होएबा पर अछि हमरा अभिमान, अतिथि सत्कार अछि जकर धर्मप्राण ।
 सुर, नर, मुनि करैछ जकर यशगान, धन्य-धन्य ओ मिथिला महान । ।
 धन्य-धन्य ओ मिथिला महान । । । 